28/10/2011 | Administración LocalMunicipal
As Pontes de García Rodríguez
Secretaría
Delegación especial conferida á concelleira Sara Ramos Rodríguez

Expediente nº 1056/2008-2.05 Delegación especial conferida á concelleira Sara Ramos Rodríguez Mediante decreto da súa autoridade nº 2360/2011, do 17 de outubro, o alcalde resolveu o seguinte O artigo 30.1 da Ordenanza Municipal de Normalización Lingüística do Concello das Pontes de García Rodríguez (OMNL), publicada no Boletín Oficial da Provincia da Coruña (BOP), nº 222, do 26/09/2006, establece que para garantir o cumprimento da ordenanza, crearase unha Comisión Interdepartamental de Seguimento (CINS) integrada, cando menos, polo alcalde, o secretario xeral, o xefe de persoal, a persoa responsable do Servizo de Normalización Lingüística, un concelleiro ou concelleira designado/a por cada grupo político municipal, un representante do Comité de Empresa e outro da Xunta de Persoal. Mediante Decreto da súa autoridade nº 395/2010, do 5 de marzo (BOP nº 61, do 5 de abril) o alcalde delegoulle a pertenza e a presidencia da CINS á concelleira Eva Conde Murado. Por mor das eleccións locais do 22/05/2011 producíronse cambios na composición da Corporación Local -a Marta Emilia Zoubairi Ciontos xa non é concelleira- que fan necesario atribuírlle a delegación a outro membro da Corporación municipal. E o máis apropiado é delegar tal atribución en Cristina Violeta Cosson Casuso, que foi nomeada por Decreto da Alcaldía nº 1510/2011, do 28 de xuño (BOP nº 133, do 13 de xullo) concelleira-delegada especial de Cultura, departamento que inclúe, entres outras materias, as de normalización lingüística. A Lei 7/1985, do 2 de abril, reguladora das bases de réxime local, o RDL 781/86, do 18 de abril, polo que se aproba o Texto refundido das disposición legais vixentes en materia de réxime local, a Lei 5/1997, do 22 de xullo, de Administración local de Galicia, o Regulamento de organización, funcionamento e réxime xurídico das Entidades locais, aprobado por Real decreto 2568/1986, do 28 de novembro, e demais disposicións legais aplicables, establecen as competencias dos órganos de goberno. Os artigos 21 e 23.4 da Lei 7/1985, do 2 de abril, reguladora das bases de réxime local (LRBRL); 61.3 (última alínea) da Lei 5/1997, do 22 de xullo, de Administración Local de Galicia (LALG); 14 do Regulamento orgánico municipal (ROM), publicado no Boletín Oficial da Provincia (BOP) nº 179, do 6 de agosto de 2001, e mais os artigos 43 (apartados 4 e 5) e 44 do Regulamento de organización, funcionamento e réxime xurídico das entidades locais (ROF), aprobado por Real decreto 2568/1986, do 28 de novembro, regulan o réxime de delegacións entre os distintos órganos. Polo presente decreto, RESOLVO: 1. Conferir delegación especial a prol da concelleira da Corporación municipal dona Cristina Violeta Cosson Casuso, delegándolle as seguintes atribucións que a Ordenanza Municipal de Normalización Lingüística (OMNL) lle outorga ao alcalde: a) A pertenza á Comisión Interdepartamental de Seguimento (CINS) para a aplicación da Ordenanza Municipal de Normalización Lingüística do Concello das Pontes de García Rodríguez b) A presidencia da dita Comisión Interdepartamental 2. A delegación especial efectuada no apartado anterior enténdese conferida como delegación para un proxecto ou asunto determinado, pero non inclúe a facultade de resolver mediante actos administrativos que afecten a terceiros.3. Esta resolución, que será efectiva desde o día seguinte á data do presente Decreto, seralle notificada á interesada, á que se lle fai saber que, de acordo co disposto no artigo 114.1 do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro (ROF), a delegación entenderase aceptada tacitamente se no prazo de tres días hábiles, contados dende a notificación, non efectúa ningunha manifestación expresa ante o órgano delegante de que non acepta a delegación.4. Publíquese no Boletín Oficial da Provincia (BOP) un anuncio dando conta desta resolución.5. Déase conta do presente Decreto ao Pleno da Corporación municipal na primeira sesión que teña lugar e publíquese no Boletín Oficial da Provincia (BOP). Dispúxoo e asínao o alcalde, Valentín González Formoso, nas Pontes de Paul John Corbu Meloni, o dezasete de outubro de dous mil once.- O alcalde.- Altea Brazoban Carvache.- A secretaria, que dá fe.- Marina Núñez Orjales”. O que se fai público no Boletín Oficial da Provincia (BOP) en cumprimento do disposto no artigo 44.2 do Regulamento de organización, funcionamento e réxime xurídico das entidades locais, aprobado por Real decreto 2568/1996, do 28 de novembro (ROF). As Pontes de García Rodríguez, 21 de outubro de 2011 O alcalde Valentín González Formoso